Når du har fået dit bevis, kan du overgå til efterløn. Beviset sikrer dig, at du kan gå på efterløn, selvom du på et senere tidspunkt skulle blive syg og dermed miste tilknytningen til arbejdsmarkedet. Du behøver derfor ikke gå på efterløn straks. Men du kan få fordele af at vente med overgangen. Mulighed for at optjene skattefri præmier Hvis du fortsætter med at arbejde indtil det tidspunkt, hvor der er 3 år til din folkepensionsalder, optjener du skattefri præmier. For hver 481 timer, du arbejder, optjener du 1 skattefri præmieportion. Man kan maksimalt optjene 12 præmieportioner. Læs mere om skattefri præmier her. Mulighed for høj efterlønssats Hvis du fortsætter med at arbejde, til du opfylder udskydelsesreglen (perioden afhænger af din alder), har du mulighed for at få op til 100% af dagpengesatsen. Herfra skal fratrækkes evt. fradrag for pensioner. Læs mere om pensionsfradrag i efterlønnen her. Går du på efterløn, inden du opfylder udskydelsesreglen, kan du alene få op til 91% af dagpengesatsen.